《周秀实监丞闻嘉禾兵乱请急归唁其亲朋还朝有作因次其韵》
宋代·张扩

羽书剧纷纶，将士愧庸懦。谁扶中兴举，康济须十乱。

周郎人中杰，表表苍柏干。向来围城厄，梦想音信断。

瞻敬会有时，神明恍还观。他年铨衡手，抗论清月旦。

勿为俗人言，钟鼓惊斥鴳。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。